Un sector de Més, el de l’agrupació de Palma, aspirava a ampliar la base de la coalició amb Esquerra Republicana, tal com s’ha assolit, però també amb Esquerra Unida. Antoni Noguera, batlle de Palma i líder de la formació a la capital, tenia confiança que seria possible assolir l’objectiu que hauria permès presentar un ventall de sensibilitats d’esquerra molt divers que hauria assegurat cobrir molt més espai. Tanmateix, no serà possible, o no ho sembla. De fet, extraoficialment es reconeix que l’acord és impossible i es dona per fet que EU acabarà anant a les eleccions amb Podem.